Sena Diabolosi Inga Wabeendelezya Bantu?
Bwiinguzi bwamu Bbaibbele
Diabolosi alimwi amadaimona balabayunga bantu kapati cakuti Bbaibbele lyaamba kuti: “Nyika yoonse ili mumaanza aamubi.” (1 Johane 5:
Lweeno. Bbaibbele likulwaizya Banakristo ‘kukazya bucenjezu bwa Diabolosi.’ (Baefeso 6:
11) Akati kabucenjezu oobu, nkweena bantu kuti basyome kuti bantu mbabelesya mbakombi ba Leza. —2 Bakolinto 11: 13- 15.
Kukomba mizimo. Diabolosi ulabeena bantu kwiinda mubaŋanga, basibamooba alimwi abaabo ibasonda. (Deuteronomo 18:
10- 12) Kubelesya misamu iikola, kuungulwa, akubelesya nzila zyakuzinzibala kuyeeya zyalo zipa kuti muntu alekele limwi kuyeeya, kulakonzya kupa kuti muntu ayendelezyegwe amadaimona. —Luka 11: 24- 26.
Bukombi bwakubeja. Zikombelo iziyiisya njiisyo zyakubeja zipa kuti bantu kabatamumvwidi Jehova. (1 Bakolinto 10:20) Ibbaibbele lyaamba kuti njiisyo eezyi zyakubeja ‘ninjiisyo zyamadaimona.’
—1 Timoteyo 4:1.
Ikunjilwa madaimona. Mu Bbaibbele kuli zibalo izyaamba kujatikizya bantu bamwi ibakanjilwa myuuya mibi. Zimwi ziindi bantu ibakanjidwe madaimona bakoofwaazyigwa, kuba basyaataambi nokuba kulicisa beni.
—Matayo 12:22; Maako 5: 2-5.
Mbomukonzya kweeleba kweendelezyegwa a Diabolosi
Tamweelede kuyoowa kuti madaimona alamweendelezya nkaambo Bbaibbele lilatondezya mbomukonzya kuzwidilila mukukazya Diabolosi:
Amwiiye mbomukonzya kuzyiba nzila zya Diabolosi ‘kutegwa mutazundwi a Saatani.’
—2 Bakolinto 2: 11.
Amuliiye Bbaibbele kutegwa mube aluzyibo alimwi akuzibelesya nzyomwiiya. Kubelesya nzyomwiiya kuzwa mu Bbaibbele kuyoomukwabilila kutegwa muteendelezyegwi a Diabolosi.
—Baefeso 6: 11- 18.
Amuzisowe zyintu zyoonse ziswaangene amadaimona. (Milimo 19:19) Eezyi zilabikkilizya nyimbo, mabbuku, zikwankwani alimwi amavidiyo aakulwaizya kukomba mizimo.
bem_Latn swh_Latn bem_Latn bem_Latn bem_Latn lug_Latn bem_Latn bem_Latn kin_Latn bem_Latn fuv_Latn bam_Latn bem_Latn lug_Latn lin_Latn bem_Latn tsn_Latn bem_Latn